ኣይተ ኣማኑኤል: ነቲ ዝተዛረበኦ ዝደፍእ ሕቶ ኣይነበረን። ብምንታይ ከም ዘዛመደኦ ግልፂ ኣይኮነለይን። ንዝተሓተተኦ መልሲ እናሃባ ፀኒሐን፤ ኣብታ ናይ ትግራይ ዝምልከት ሕቶ ኣይተ ግደይ ዘርኣጽዮን ምስበፀሓ ሓደ ኣብነት ከቕርበልኩም ኢለን እየን ናብቲ ዘረባ ኣትየን።'ኣብ ኣመሪካ ኣብ 1950ታት ዓ.ም፡ ፀዓዱን ፀለምትን ኣመሪካውያን ኣብ ሓደ ቤት ትምህርቲ ክመሃሩ ኣለዎም ኣብ ዝብል ላዕለዋይ ቤት ፍርዲ ኣመሪካ ውሳነ ኣሕሊፉ።' ሓደ ክልል( ንሰን ንግዚኡ ስሙ ረሲዐዮ ዝበለኦ ስቴት) 'ነቲ ውሳነ ክቕበሎ ስለዘይካኣለ ኣብቲ እዋን ኣብ ስልጣን ዝነበሩ ኣይዘንሃውር ዝበሃሉ ፕረዚደንት: ወተሃደራዊ ሓይሊ ተጠቒሞም: ንውሳነ ላዕለዋይ ቤት ፍርዲ ከተግብርዎ ከም ዝኸኣሉ' ገሊፀን። ብድሕሪኡ 'ምእንተ ሃገራዊ ረብሓ ከምዚ ዝበለ ጉዳይ ክንመሃረሉ እዩ ዝግባእ' ኢለን እየን ንመንግስቲ ኢትዮጵያ ምክረ ሓሳብ ሂበን። ቢቢሲ: ኣብቲ ዋዕላ ዝነበርኩም ተሳተፍቲ ዝሃብክምዎ ርእይቶ ዶ ይነብር?
